**Ochii tăi**

*Alexandru Andrieș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și lumina parcă se pregătea,

Aduna toți norii și-i atârna

Departe la orizont,

Pe frânghie,

Să se-usuce încet...

Astă-seară a fost cald și senin,

Toate stelele aveau pahare de vin

Și-mi dădeau să gust puțin

Și mie...

Între timp, tu dormeai...

Spune-mi despre tine

Lucruri cât mai puține,

Lasă-mă să le ghicesc,

Să le inventez,

Să le potrivesc...

Dacă mai crezi cât de cât în minuni,

Să te văd trei zile, să nu te văd trei luni,

Și s-o luăm iar și iar

De la capăt...

Spune-mi, cum ți s-ar părea?

Eu te vreau mereu

În colțișorul meu,

Să fii lângă mine

Și să-ți fie bine...

Am cunoscut o fată frumoasă,

Are mașină, are și casă

Și vorbim la telefon

O grămadă...

Însă n-are ochii tăi...